Rooside meisterdamine Linnamõisa Perearstikeskuses | KARNAAKS ÕPITUBA
Rooside meisterdamine Linnamõisa Perearstikeskuses
Posted on 21. jaan. 2012 by karnaaks
20.jaanuaril voolisime roose Linnamõisa Perearstikeskuses. Alustasime varakult, kella 15 paiku. Osavõtjaid oli üsna palju ja kogemuste järgi arvestasin, et aega kulub sel juhul ka rohkem.
Alustasime värvide valikust, värve oli seekord palju ja valik keeruline. Meeldivaimateks värvideks kujunesid lillakas-punased toonid, sekka veidi musta, rohelist, kuldset. Puutumata jäi kollane. Tegime värvisulatust ja näitasin ette kaks erinevat viisi roosi tegemiseks ja siis asus igaüks oma roose nokitsema.
Perearstide ja õdede hulgas oli ka paar väikest preilit ja 2 noormeest. Preilidel tulid toredad roosid välja. Noormehed tegid oma roosid tumedamates toonides.
Voolimise tulemusel valmisid eri suurusega prossid, kaelakeeripatsid ja kõrvarõngad. Dekoreerisime neid veel sädelevate pulbritega ja roosid oli valmis ahjuminekuks.
Suurem töö tehtud, lasti hea maitsta hiina kiirtoidul, mis äkitselt ilmus ei-tea-kust. Võib-olla mina lihtsalt kiire toimetamise käigus ei märganudki millal kiirtoit ilmus. Igatahes oli väga tore natukene kõhtu täitsa õpitoa kiire momendi järel.
Üks preili jäi ahju juurde valvesse, kannaltikult oodates, millal 25 minutit täis tiksub ja roosid valmis saavad.
Minu üllatuseks ei soovinud väga palju roosikõrvarõngaste või ripatsi juurde “helmepusasid”. Kes viitsis, tegi ise, või aitasin mina traadist väänata kinnitused ja vormistada roosid eheteks. Kokku kulus meil aega 4 tundi. Loodetavasti jäid õpitubalised oma valmistatud ehetega rahule.
Kuna õpetamisega oli nii kiire, ei jõudnud ühtegi pilti tea, aga ehk õnnestub mõni pilt siiski saada osavõtjatelt, kes pilte tegid.
Muudetud märtsis 2011
Lõpuks ka üks pildikene
This entry was posted in AJAVEEB and tagged roosidega ehted by karnaaks. Bookmark the permalink.